**Referat af generalforsamling i Snekkersten Husflid**

**Tirsdag den 20. marts 2018 kl. 19.00**

Der var mødt 16 medlemmer op.

**Punkt 1:** **Valg af dirigent og referent**Lars valgt som dirigent. Takker for valget.

Vibeke B valgt som referent.

Lars konstaterer, at indkaldelsen er rettidigt udsendt.

**Punkt 2:** **Aflæggelse af beretning ved formand og skoleleder**

**Formandens beretning**

Der har i 2017 været 13 aktivitetshold pr uge. Ca. 103 personer er kommet hver uge, og vi har afholdt 1482 timer.

April: Vi deltog i Helsingørmessen i 2017. Da bestyrelsen oplever, at det er svært at få folk til at være med til at arrangere og være til stede, samtidig med, at der ikke kan konstateres medlemstilgang efter en messe, har den besluttet ikke at være med i 2018

Maj: Deltagelse i Foras landsmøde i Svenborg

Juni: Louise fra Fora på besøg angående artikel til Foras blad, og møde hos Fora vedr. Ny hjemmeside

August: Børneuge i uge31. Vi havde 5 hold – et per dag, og der deltog 45 børn, og tovholderfrokost på Flynderupgård

Oktober: Aktivitetsmesse - tidligere hed den Pensionistmessen, og det vil Snekkersten Husflid fortsætte med at deltage i. Sommerens tur gik til Kreativ Messe i Fredericia, og det var en vellykket tur.

November: Formandstræf hos Fora i Vejle.

December: Hos Fora for at oprette ny hjemmeside. Hjemmesiden skulle have været oppe at køre i december, 2017, men det er den er stadigvæk ikke. Så hvornår, og det vides ikke, hvornår det lykkes. Da den, der ligger på nettet, er håbløst forældet bør den lukkes ned.

Vi har afholdt 5 bestyrelsesmøder

Vi er kommet på Facebook

SH har fået 2 nye trædrejebænke, og luftfilteret er flyttet ind i drejerummet.

Bemærkninger til formandens beretning:

Det blev nævnt, at hvis vi skal tiltrække unge mennesker, burde det være Helsingørmessen, som vi deltager i.

SH bør nytænke i forhold til unge mennesker

Beretning blev godkendt

**Skolelederens beretning**

**Kursusvirksomhed i Snekkersten Husflid**I 2017 afholdt foreningen i alt 140 kursustimer fordelt med 20 timer til Patchwork og 120 timer til møbelpolstring.

Patchworkkurset flyttede fra Skolen på Rønnebær Allé i efteråret 2016 til Banehuset, da håndarbejdslokalet blev nedlagt, og patchwork holder nu til her. Der var 10 kursister på holdet, og kursisterne ønskede at bibeholde formen med 10 undervisningstimer pr ½ år, og resten af gangene arbejdede man selvstændigt.

Møbelpolstring har kørt med 2 hold a 60 timer. Der var henholdsvis 7 og 5 deltagere på holdene

Undervisningstilskuddet fra Helsingør Kommune var ca. 33 % af lønomkostningerne. Vi fik bevilget 160 timer, men gennemførte 140 timer. Vi skal derfor betale noget af tilskuddet tilbage.

10 % puljen blev anvendt til fællesarrangementer på Kulturværftet.

Der var ikke ønske om at oprette og gennemføre andre kurser i 2017

Beretning godkendt

**Punkt 3:** **Aflæggelse og godkendelse af revideret regnskab for foreningen og kursusvirksomhed**

**Kassererens beretning ved generalforsamling den 20. marts 2018 i Snekkersten Husflid**

Vi har i 2017 haft flere udgifter end indtægter og er kommet ud med et underskud på 10.645 kr.

Positiv årsag til dette er, at tilskud til børneugen på 4,500 kr. først blev ført over til driftskontoen i 2018 og vi har fået en ny trædrejebænk der fratrukket tilskud har kostet foreningen 3.500 kr. i 2017 (og 432,50 kr. i 2018).

Antal medlemmer er stabilt (94 mod 91 i 2016) og der har udover drejebænken ikke været ekstra omkostninger.

|  |  |  |  |  |  |
| --- | --- | --- | --- | --- | --- |
| **Indtægter** | **2014** | **2015** | **2016** | **2017** | **difference** |
| Kontingent | 11.245 kr. | 15.125 kr. | 11.526 kr. | 12.250 kr. | 724 kr. |
| Medlemmers tilskud (el-penge) | 24.147 kr. | 24.970 kr. | 21.047 kr. | 22.417 kr. | 1.370 kr. |
| Tilskud fra Helsingør Kommune | 28.000 kr. | 29.000 kr. | 22.000 kr. | 15.000 kr. | -7.000 kr. |
| Alle indtægter | 87.753 kr. | 71.953 kr. | 70.126 kr. | 65.491 kr. | -4.635 kr. |

Tabellen viser indtægter for de seneste 4 år og differencen mellem de to seneste år

Indtægterne fra børneugens dagpenge, tilskud til børneuge fra Helsingør Kommune og et tilskud fra FORA er ikke med i skemaet ovenfor. Tilskud fra Helsingør Kommune er kun det, der er bevilget til turen til Fredericia.

Udgifterne til el, varme og vand er i 2017 næsten tilbage på niveau med 2014. Årsagen kan skyldes en koldere vinter eller måske forkert brug af varmepumperne. Indbetalingerne til el dækker dog stadig fint udgifterne til el, varme og vand (overskud på 2.723 kr.).

|  |  |  |  |  |  |
| --- | --- | --- | --- | --- | --- |
| **Udgifter** | **2014** | **2015** | **2016** | **2017** | **difference** |
| El afregning og varmeudgifter | 24.956 kr. | 15.974 kr. | 15.342 kr. | 21.847 kr. | 6.505 kr. |

Tabellen viser udgifterne til el, varme og vand for de seneste 4 år og differencen mellem de to seneste år.

Udgifter til Husholdning og kontor i 2017 var i alt 3.828 kr. og dækker over indkøb af husholdningsartikler, frimærker, kaffe og blæk. Den reelle udgift er højere, da en del af udgiften til husholdningsartikler er konteret på kursuskontoen.

Der blev i 2017 købt Materialer, værktøj o.l. for 11.707 kr. Det drejer sig kun om indkøb til trædrejning.

Udgifter under Materialer til vedligehold af huset på 1.084 kr. er til lampe ved trappen og reoler på loftet.

De største poster i kontoen Arrangementer er udgifter i forbindelse med børneuge (4.627 kr.) og tovholderfrokost (2.150 kr.).

Kurser og messer dækker over udgifter til Helsingørmesse 2017 (3.125 kr.) og tur til Håndarbejdsmessen i Fredericia (21.625 kr.). Turen løb fint rundt og gav et lille overskud på 625 kr.

Foras landsmøde kostede 2.410 kr. for 2 deltagere og 2 sygemeldte.

20. marts 2018, Susanne Boye Ipsen, Kasserer

Regnskab godkendt

**Skolelederens beretning**

**Kursusregnskab:**

Indtægter 2017: 59.778,34 kr.

Udgifter 2017: 57.052,47 kr.

Formue pr. 31. december 2017: 29.764,55 kr.

Det bemærkes, at det er kursuskontoen, som har overtaget indkøb af forbrugsvarer i SH

Regnskab tages til efterretning

**Punkt 4:** **Forslag fra bestyrelsen**

Ingen forslag

**Punkt 5:** **Indkomne forslag fra medlemmerne**

Ingen forslag

**Punkt 6:** **Valg af bestyrelse**

 På valg som bestyrelsesmedlemmer er.

 Bjørn Svejstrup, som genopstiller og blev valgt

 Inger Møller Christensen, som genopstiller og blev valgt

Valg af suppleanter

 Anne Cloos – genopstiller ikke (Anne har fået ny hofte og har det dårligt, derfor magter hun ikke at deltage i bestyrelsesarbejdet)

Peter Randskov – trædrejer og møbelpolstring - blev valgt

**Punkt 7:** **Valg af revisor og revisorsuppleant**

 Revisor Inge Juul Knudsen genopstiller og blev valgt

 Revisorsuppleant Hans Jørgen Jensen genopstiller og blev valgt

**Punkt 8:** **Eventuelt**

* Mobile Pay konto kommer inden længe, og den kan anvendes til indbetaling af luffe og kontingent. Det vil stadigvæk være muligt at betale i kontanter til Luffe
* Børneugen 2018 er uge 32. Der bliver annonceret i sommerferiekataloget. Der er søgt 5000 kr. i tilskud, og der er sat et aldersspænd: 7 – 14 år, da bestyrelsen håber, at det giver lidt flere børn. Man skal huske at skrive sig på listen i forhold til aktivitet, og der afholdes formøde i begyndelsen af maj.
* Der er medlemmer, der er holdt op i SH, fordi der er en dårlig stemning på nogle hold. Bjørn har fået besked, og han holdt møde med nogle tovholdere. Vi må tage det til efterretning, og vi skal passe på, ikke at vi lukker os om os selv.
* Et nyt medlem fortæller, at der er en god stemning på sølvholdet.
* Det det skranter meget i forhold til udstillinger og medvirken på messer for SH.
* Hjemmesiden er slet ikke opdateret. Bestyrelsen kan ikke gøre noget ved det. SH er afhængige af Fora, og Bjørn mener, at det vil være bedst, at den bliver fjernet, indtil den nye hjemmeside kommer.
* Da der er underskud blev det foreslået, at kontingentet forhøjes til 200 kr.
* Der foreslås, at man laver julemarked eller andre markeder, men ingen melder sig som arrangører.
* Der er stor aktivitet i Huset – der er 13 hold og ca. 100 medlemmer kommer hver uge.
* Eva Christensen - eva-ch@vapnet.dk – skal deltage i en udstilling i England. Det hele handler om uld – hun er ved at fremstille figurer, som er ca. 20 cm høje. Hun efterlyser hjemmefarvet garn, lille væv, rok og klippekniv. Hvis nogen har noget, beder Eva om, at de henvender sig til hende.
* Vores inspirationstur går i år til Bådstad til Handverksmessen. Det er d. 28. juli, og nærmere information kommer så hurtigt som muligt.

Lars og Bjørn takker for god ro og orden

Ref. Vibeke B.